Harmovillaselkä

Harmovillaselkä (Tethea or) on kesän yleisiä yöperhosia.

 Koko ja ulkonäkö 
Hermovillaselkä on keskikokoinen, harmaa perhonen, jota etenkin siipien kuvioinnin vuoksi erehtyy helposti pitämään yökkösenä.

Etusiivissä on monille yökköslajeille tyypillisiä yökköstäpliä muistuttava vaalea kuvio, joka esiintyessään selkeästi tuo helposti mieleen pienen o- ja ison R-kirjaimen – piirre, josta laji on saanut tieteellisen nimensä – mutta useimmilla yksilöillä kuvio on enemmän tai vähemmän epäselvä. Etusiiven tyviosassa on myös nähtävissä neljä tummaa poikkijuovaa. Takasiivet ovat ruskeanharmaat. Siipiväli on 34–40 mm.http://www2.nrm.se/en/svenska_fjarilar/t/tethea_or.htmlhttp://www.ukmoths.org.uk/show.php?bf=1655Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint.  s. 43–44.

 Levinneisyys ja lentoaika 
Harmovillaselkää tavataan Länsi-Euroopasta Venäjän poikki Japaniin saakka. Suomessa se esiintyy etelärannikolta Keski-Lappiin saakka. Perhosia tavataan kesä-heinäkuussa.http://www.insects.fi/Lepidoptera/Drepanidae/Tethea/or/Tethea%20or.htm

 Elinympäristö ja elintavat 
Laji on sidoksissa haapaan, sillä se elää haapaa kasvavissa metsiköissä ja puistoissa. Perhoset lepäävät päivät kasvillisuuden joukossa ja lentävät hämärän laskeuduttua. Harmovillaselkä tulee valolle, mutta erityisen hyvin sokeripitoista nestettä sisältävälle syötille.

 Ravintokasvi 
Toukka elää metsähaavalla (Populus tremula).

 Lähteet 

 Aiheesta muualla 
 Suomen Perhoset: Harmovillaselkä
 toukka 
 Pertti Pakkanen: Tethea or
 habitas.org.uk 

Luokka:Sirppisiivet ja villaselät